တပည့်တော်မ ဆုတစ်ခုသာ တောင်းလိုပါသည်
ဖြည့်ဆည်းပေးတော်မူပါ
ရန်သူဂျာလာကို လက်စားချေရန် ခွန်အား ပေးသနားတော်မူပါ
ဆုတောင်းတဲ့အချိန်မှာ
ရန်သူအကြောင်း မပြောသင့်ဘူး ဂျိုဓာ
ပူဇော်ဆုတောင်းတဲ့အချိန်မှာ သူရသတီမယ်တော်က
တစ်ဆင့်ခံပြောပေးတာတဲ့
ကိုယ်ထည့်သွင်းပြောလိုက်တဲ့ ဘယ်နာမည်မဆို
ကောင်းကျိုးခံစားရတယ်တဲ့
သမီးတော်အတွက် ကောင်းဖို့ ဆုတောင်းတာပါ မယ်တော်
ဂျာလာကိုတော့ သေဖို့ဆုတောင်းတာပါ
ဒါပေမဲ့ ဒီလို ဆုတောင်းရမယ့်အချိန်မဟုတ်ဘူးလေ
မေနဝတီ..ကလေးကိုဘာလို့ အမြဲဆူနေရတာလဲ
အားလုံး ပွဲတော်ကိုသွားနိုင်ပြီ
ငါပြောမှားဆိုမှားရှိလို့လား
ရှိတာပေါ့
ဒီနေ့ဟာအရှင်သီဝနဲ့ ဂေါရီနတ်သမီး ဆုံတဲ့နေ့ပဲ
ဒီနေ့မှာကိုယ့်ချစ်သူအကြောင်းပဲ တွေးသင့်တယ်
အဲဒီအချိန်တုန်းက ငါလည်း အဲဒါကိုပဲ တွေးမိတယ်
အဲဒါကြောင့် ပြောလိုက်မိတာ
ဘာပဲဖြစ်ဖြစ် မယ်တော်ဂေါရီလုပ်ရင် ဘာမဆို မှန်ပါတယ်
သူက ငါ့ခံစားချက်ကိုသိတယ်
ဂျာလာကို ချေမှုန်းနိုင်မယ့် ကြင်ရာဖက်ကိုပဲ ငါလိုချင်တယ်
တော်လိုက်တာ..တော်လိုက်တာ
တော်လိုက်တာ
သူရူးကိုအောင်နိုင်တယ်ဆိုတာ ဒါကိုခေါ်တာပေါ့
ဂျာလာလူဒင်ရဲ့မယ်တော် အိန္ဒိယရဲ့မိဖုရားကြီးဖြစ်တော်မူသော
ဘီဂမ်ဟာမီဒါဘန်နု ကြွလာပါပြီ
ဘာအကြောင်းရှိလို့ပါလဲ
အက်ရှ်မီးရှရိဖ်ကိုလာရင်း
သားတော်နဲ့တွေ့ဖို့ရယ် ဘယ်တော့ပြန်လာမလဲဆိုတာ
မေးဖို့ စိတ်ကူးရမိလို့ပါကွယ်
အားလုံး မျှော်နေကြပြီ
အရီးတော် လိုပဲ စာလွှာပါးလိုက်ရောပေါ့
သားတော် စာပြန်မှာပေါ့
စာလား သံတမန်ဆန်လိုက်ပါဘိကွယ်
တိုင်းရေးပြည်ရေးအပြင် နှလုံးသားရေးကိုလည်း ဥပေက္ခာမပြုသင့်ပါဘူး ဂျာလာ
သားတော်က မျိုးရိုးလိုက်တာထင်ပါရဲ့
မယ်တော်လည်း တိုင်းပြည်ရေးအတွက် နှလုံးသားကို စတေးခဲ့တာပဲလေ
- ဂျာလာ.. - ဒါနဲ့
သားတော် လောလောဆယ် မကူညီနိုင်သေးဘူး
ရာဇပွတ်နယ်ကို စစ်ဆင်ရတော့မယ်
အမယ်ရ်ကို သိမ်းပိုက်ချင်တယ်
မယ်တော်ပြန်ရောက်တဲ့အခါ
အရီးတော်ကို သိပ်သတိရတယ်လို့ ပြောပေးပါ
သူ့ကို ဂျာလာ ဘယ်တော့မှ မမေ့ပါဘူးလို့ ပြောပေးပါ
မိဖုရား ယုကယာကိုလည်း ပြောလိုက်ပါ
သူ့ကို တစ်နေ့နှစ်ကြိမ် သတိရပါတယ်လို့
မယ်တော့ကိုကော သတိမရဘူးလား
တွေးမိပါတယ်
မိဘမဲ့တစ်ယောက် ကျောက်ဆောင်ပေါ် ထိုင်ပြီးငိုတာ တွေ့တိုင်း
မယ်တော့်ကို အမှတ်ရပါတယ်
သူ့အမေလည်း မယ်တော့်လိုပဲ ကူရာမဲ့ခဲ့လို့ဖြစ်မယ်
နှုတ်ဆက်ပါတယ်
နားနေဆောင်ကို သွားရအောင်ပါ မယ်တော်ကြီး
ဟင့်အင်း ဒေလီကိုပဲ ပြန်တော့မယ်
ရက်ပေါင်းများစွာ ခရီးနှင်ခဲ့တာဟာ
ဂျာလာကို တစ်ခဏ တွေ့ရုံပဲလား
ငါ့ကိုမြင်တွေ့ပြီးတာတောင် သူ့ပုံကဘာမှထူးမသွားပါဘူး အန်ဂါ
ဂျာလာရဲ့ဒဏ်ရာက အနာမကျက်သေးပါဘူး
ဘယ်လိုဒဏ်ရာမျိုးလဲ
ရှဟဲရှသူရိရဲ့စစ်တပ်ရန်က လွတ်မြောက်ဖို့
ငါ ကဘူးလ်မှာ ပုံးခိုခဲ့ရတယ်
မာဟမ်..ကာမရန်ရဲ့အမိန့်နဲ့
စစ်တပ်ဟာ မင်းကြီးကို လာဖမ်းပြီ
မင်းကြီးက ကန်ဒဟာနယ်စပ်ကို ထွက်ပြေးသွားပြီ
ငါသူ့ကို ကူညီရမယ်
ငါဘယ်လောက် ခံစားရမယ်ဆိုတာ မတွေးတတ်အောင်ပါပဲ
ဂျာလာကို ငါနဲ့အတူ ခေါ်မသွားနိုင်ဘူး
ငါယုံကြည်ရတဲ့သူ နင်တစ်ယောက်ပဲရှိတယ်
ဒါကြောင့် သူ့ကိုတာဝန်ယူဖို့ ငါမသွားခင် နင့်ဆီအပ်ခဲ့ပါရစေ
အဲဒီကတည်းက ဂျာလာဟာ မဟာမန်ဂါကို သူ့မိခင်အဖြစ်မှတ်ယူခဲ့တယ်
သူကလည်း သူ့မှာမိခင်ဖြစ်ခွင့်ရှိတယ်လို့ တောင်းဆိုတယ်လေ
ဒါပေမဲ့ ဂျာလာကို ပျက်စီးခြင်းလမ်းပေါ်က ပြန်ဆွဲတင်သင့်တယ်နော်
လူတွေက သူ့ကိုကြောက်ရွံ့နေပြီ
အကြောက်တရားဟာ မင်းတစ်ပါးရဲ့ခွန်အား မဟုတ်ဘူး
တစ်ယောက်ယောက်က သူ့ဘဝထဲကို ဝင်လာပြီးတော့
သူ့ကို ဒီအမှောင်ထုထဲက ဆွဲထုတ်ပြီး အလင်းရှိရာကို ခေါ်ဆောင်သွားစေချင်တယ်
တော်လိုက်တာ
သူတို့ကတာ လှလိုက်တာ
သုကညာ
ဟုတ်ကဲ့ မယ်တော်
- ဘာလုပ်နေတာလဲ - လက်ကောက်ဝယ်နေတာ
မယ်တော်နဲ့လိုက်ခဲ့
မယ်တော်.သမီးတော် ဒီနားမှာပဲရှိမှာပါ
လာပါဆို
မဂိုတွေကို နှိမ်နင်းဖို့အတွက် ကျုပ်တို့စည်းလုံးဖို့လိုတယ်
ဒါကြောင့်သင်တို့ကို ဒီမှာစုဝေးစေပြီး ကျုပ်တို့ဟာ လက်ချောင်းတွေလို
တကွဲတပြားစီဖြစ်ပေမဲ့ လက်သီးဆုပ်လို စုပေါင်းအားပြင်းတဲ့အကြောင်း
မဂိုတွေကို ပြချင်လို့ပဲ
သူတို့တော်တယ်ဆိုတာထက် ကျုပ်တို့က ပိုတော်တယ်
သင်ဟာ သူတို့ထံမှာ သွားရောက်အကူအညီတောင်းတယ်ဆို
ဒါ မုသားပဲ
လာပါ..စည်းလုံးကြစို့
တစ်စိတ်တစ်ဝမ်းတည်း တစ်နိုင်ငံတည်း ရန်သူတစ်ဦးတည်း
ရာဇပွတ်တွေကို အနိုင်ယူဖို့ မဖြစ်နိုင်ဘူးဆိုတာ မဂိုတွေကိုပြကြပါစို့
ဒါပမဲ့ ဂျာလာကို ကျုပ်တို့ ရန်ဘက်မဖြစ်စေလိုဘူး
ကျုပ်တို့က သူနဲ့ရန်ဘက်မဖြစ်လိုရင်တောင်
သူက ကျုပ်တို့ကို ရန်ပြုမှာပဲ
တော်လိုက်တာ..တော်လိုက်တာ
ကံတရားက သူ့ကိုငါနဲ့ ဆုံစည်းစေဖို့ လွှတ်လိုက်တာထင်ပါရဲ့
ကျွန်မ ရှင့်ကိုရွေးချယ်လိုက်ပြီ
အစ်မတော်ရဲ့လည်ဆွဲကို ခိုးယူသွားတဲ့သူက
အစ်မတော်ကိုယ်တိုင် ရွေးချယ်ထားတဲ့ ခိုးသားဆိုတာ
မယ်တော့်ကို ညီမလေးပြောလိုက်ရမလား
ဟင်
သူဟာ ရာဇပွတ်တစ်ယောက်ပဲဖြစ်မယ်
သူ့ရဲ့ပုံပန်းသဏ္ဌာန်နဲ့ စွမ်းရည်အရ
သူဟာ ဂျိုဓာအတွက်ရော အမယ်ရ်အတွက်ပါ သင့်တော်သူပဲ
- မေနဝတီ - ရှင်
ဂျိုဓာအတွက် သတို့သားလောင်းကို ငါရွေးချယ်ပြီးပြီ
- တကယ်လား..ဘယ်သူများလဲ - ငါနဲ့လိုက်ခဲ့
ဟိုမှာကြည့်
မင်းကြီး တကယ်ပြောတာလား
တကယ်ပြောတာပေါ့ မေနဝတီ
သူ့ကိုမြင်လိုက်တာနဲ့ သူတို့ဟာ
အရှင်သီဝနဲ့ ပဗ္ဗတီတို့လို လိုက်ဖက်မယ်လို့ခံစားရတယ်
အဲဒီနေ့က လသာဆောင်ပေါ်က လှမ်းကြည့်တာ သူပါလား
ဒါဟာ သူ့လည်ဆွဲပဲ
ပုလဲတွေ လက်ကောက်တွေကလည်း တစ်ပုံစံတည်းပဲ
ဒါ နှမတော်ဟာ မဟုတ်လား
သင်ဘယ်က တွေ့တာလဲ
ကျုပ်မိတ်ဆွေထံကပါ
ကျုပ်ဆိုလိုတာက မမြင်နိုင်တဲ့ ကံကြမ္မာကို ပြောတာပါ
ဒါပေမဲ့ လူတိုင်းမှာ ကံကြမ္မာရှိတယ်
ယူလိုက်ပါလေ ဒါကို နှလုံးသားနဲ့ကပ်ပြီး
ကြာရှည် မကိုင်ထားနိုင်လို့ပါ
နာမည်လေး သိခွင့်ရှိမလား
ဘာကြောင့်ပြောပြရမှာလဲ
ဒါမှ ဟောဒီနှမရဲ့ ဥစ္စာပစ္စည်းကို ကောက်ရတဲ့အခါ
လိုက်ခေါ်ပေးလို့ရမှာပေါ့
သင့်ရဲ့မိတ်ဆွေကိုမေးပေါ့
သင့်ရဲ့ကံကြမ္မာကို ပြောတာပါ
အစ်မတော်..ဒီလည်ဆွဲကို ဘယ်ကရှာတွေ့တာလဲ
တစ်နေရာမှာ ကျခဲ့တာဖြစ်မှာပေါ့
မင်းသားတစ်ပါးက ငါ့ကိုလာပေးတာ
ဘယ်သူလဲ
မသိဘူး သူ့မျက်နှာကိုမမြင်လိုက်ဘူး
တော်ပါ
ဒါပေမဲ့ မင်းသမီးရဲ့လည်ဆွဲက ဒီမှာပါ
မင်းသမီး လေးတင်တုန်းက ကျသွားတာပါ
ဒါဆို ဒါဘယ်သူ့လည်ဆွဲလဲ
ညီမတော်ရဲ့လည်ဆွဲပါ
အစ်မတော်ကို လည်ဆွဲပြန်လာပေးတဲ့ မင်းသားက
သုကညာရွေးချယ်ထားတဲ့တစ်ယောက်ပဲ
မယ်တော်နဲ့ခမည်းတော်ကို ညီမလေး ပြောပြတော့မလို့
နင်တို့နှစ်ယောက်လုံးရူးနေလား
နင့်အတွက် သတို့သားလောင်း ရွေးပေးမယ်ဆိုတာ သူတို့ကျီစယ်တာပဲ
ဒါပေမဲ့ သူတို့မဟာမိတ်ပြုမယ်မဟုတ်လား
ညီမတော်လုပ်ခဲ့တာ မှန်မှန် မှားမှား
ညီမတော် သူ့ကိုရွေးချယ်လိုက်ပြီ
ညီမတော် သဘောကျတယ်ဆိုရင် ခမည်းတော်ကို ပြောပေးမယ်
တကယ်လား အစ်မတော်
ဒါပေမဲ့ ခမည်းတော်ကို ဘယ်လိုပြောမှာလဲ
သမီးတော်အတွက် ကြင်ရာတော်ကို ရှာချင်ရှာပေးပါ
ဒါပေမဲ့ သုကညာကတော့ သူ့ရဲ့လက်တွဲဖော်ကို ရွေးပြီးပြီလို့ပေါ့
အစ်မတော်ကလည်း
ဒါနဲ့..သူ့နာမည်ကိုတော့သိထားရမယ်မဟုတ်လား
- ဘုရင်သူရဘန်ဆင်း - ဘုရင်သူရဘန်ဆင်း
ဟိုမှာရပ်နေတဲ့ မိန်းကလေးတွေထဲက
ဝတ်စုံအပြာနဲ့မိန်းကလေးနာမည် ဘယ်လိုခေါ်သလဲ
သူက မင်းသမီးဂျိုဓာပါ
ဘုရင်ကြီးဘာမာရဲ့ အကြီးဆုံးသမီးတော်ပါ
ဂျိုဓာတဲ့လား
သွားကြမလား
ဟုတ်ကဲ့
အစ်မတော်က တာဝန်ယူလိုက်ပြီဆိုမှတော့
ဒီမဟာမိတ်အစီအစဉ် ဖြစ်မြောက်ပြီလို့ပဲ မှတ်ရမှာပေါ့
အဲဒီမင်းသားကို မင်းသမီး ဒီနေ့တွေ့တယ်မဟုတ်လား
သူ့အကြောင်းပဲတွေးနေတယ်မဟုတ်လား
ငါဘယ်သူ့ကိုမှ မတွေ့လိုက်ပါဘူး မိုတီဘိုင်
ဒါပေမဲ့ သုကညာကတော့ မင်းတစ်ပါးကို ရွေးချယ်လိုက်ပြီ
ဟုတ်တယ်..မင်းသမီးသုကညာက သူ့ကြင်ရာဖက်ကို ရွေးချယ်ပြီးပြီ
မင်းသမီးကော ဘယ်တော့ ဝေါယာဉ်စီးမှာလဲ
မိုတီ..ငါဆုံးဖြတ်ပြီးပြီ ဂျာလာကို နိုင်မယ့်စစ်သည်တော်ကိုပဲ..
လာပြန်ပြီ
ဂျာလာအကြောင်း ပြောလို့ မပြီးသေးဘူးလား
သူက လူကိုလူလို့မသတ်မှတ်ဘူး
ဝတ်ပြုကျောင်းကိုတောင် အလွတ်မပေးဘူး
သူ့လမ်းပေါ်က အတားအဆီးမှန်သမျှကို ချေမှုန်းဖို့ပဲ သူသိတယ်
ဒါပေမဲ့ လူတွေပြောနေကြသလို မှန်ချင်မှလည်း မှန်မှာပေါ့ မင်းသမီးရယ်
ဘယ်သူသိနိုင်မလဲ..သူ့ရဲမက်တွေက သူ့နာမည်ကို အလွဲသုံးပြီး
မဟုတ်မမှန်တာတွေ လုပ်နေတာကို ဂျာလာသိချင်မှ သိမှာပေါ့
သူက မျက်မမြင်နားမကြားမှ မဟုတ်တာ
ဒါတွေအကုန်လုံးက သူ့အမိန့်ကြောင့် ဖြစ်ရတာ
သူ ဘယ်လောက်ရက်စက်တဲ့အကြောင်း အစ်ကိုတော်ပြောပြတယ်
သူက သူ့မိခင်ကိုတောင် ဂရုမစိုက်ဘူးဆိုပဲ
သူက လူမဟုတ်ဘူး အကြင်နာကင်းမဲ့တဲ့ အရိုင်းသတ္တဝါပဲ
သူ့မှာ နှလုံးသားမရှိဘူး
တစ်ခုပြောပါရစေ မင်းသမီး
ဂျာလာကို မုန်းတဲ့အကြောင်းတွေ တွေးနေမယ့်အစား
ကိုယ်ချစ်ရမယ့်သူတစ်ယောက်အကြောင်း
တွေးနေမယ်ဆိုရင်
ဒီအချိန် မင်းသမီးမှာ အချစ်ဇာတ်လမ်းတစ်ပုဒ်ရှိနေလောက်ပြီ
သမိုင်းစာမျက်နှာတွေပေါ်မှာ ရေးထိုးပြီးလောက်ပြီ
မိုတီ..ငါက သမိုင်းစာမျက်နှာပေါ်မှာ ငါ့ရဲ့မေတ္တာဇာတ်လမ်းကို မရေးချင်ပါဘူး
ငါဖြစ်စေချင်တာက
သမိုင်းမှာ ဂျာလာအကြောင်း ဖော်ပြတဲ့အချိန်တိုင်း
ငါနဲ့ပတ်သက်တဲ့ တစ်မျက်နှာကို ပါစေချင်တာပဲ
ဂျာလာရဲ့ဘဝကို ပြောင်းလဲပစ်လိုက်တဲ့ တစ်မျက်နှာပေါ့
ဒီလိုမပြောပါနဲ့ မင်းသမီးရယ်
မင်းသမီးရဲ့မယ်တော်ပြောတာကို မှတ်မိတယ်မဟုတ်လား
သူရသတီမယ်တော်က တစ်နေ့ကိုတစ်ကြိမ် ဆုတောင်းပြည့်စေတယ်တဲ့
မင်းသမီးနဲ့ ဂျာလာ သမိုင်းမှာ အဲဒီလိုအတူမဆုံစည်းပါစေနဲ့လို့ပဲ
ဆုတောင်းရတော့မယ်
မိုတီ..အဲဒီလိုသာဖြစ်ခဲ့မယ်ဆိုရင် တပည့်တော်မ ဆုတောင်းပါတယ်
သူရသတီမယ်တော် စောင်မတော်မူပါ
အိန္ဒိယရဲ့မြေပုံကို ပြောင်းလဲချင်သူရဲ့
ဘဝတစ်ခုလုံးကို ပြောင်းလဲနိုင်သူ ဖြစ်ရပါစေသား
မင်းသမီး..သမိုင်းဆိုတာ ကံကြမ္မာနဲ့တူပါတယ်
ဘယ်သူဟာ ဘယ်သူနဲ့
ဘယ်အချိန်ဘယ်နေရာမှာဆုံတွေ့မလဲဆိုတာ ဘယ်သူမှ မပြောနိုင်ပါဘူး
မင်းသမီးဟာဘယ်သူနဲ့ဆုံရမလဲဆိုတာ ကျွန်တော်မျိုးမ မသိပါဘူး
မမေ့ပါနဲ့ ဂျာလာ သမိုင်းမှာ မင်းနာမည်ကို
အကြီးမြတ်ဆုံးစစ်သည်တော်အဖြစ် ရေးထိုးစေရမယ်
ဘာကြောင့် ရုတ်တရက် အခုလိုပြောတာလဲ ခန်ဘာဘာ
ရုတ်တရက်မဟုတ်ဘူး မင်းဟာ အောင်မြင်မှုကို ဆာလောင်တဲ့သူအဖြစ်
မွေးဖွားလာတယ်ဆိုတာကို ငါကြိုမြင်ခဲ့တာ နှစ်ပေါင်းကြာပြီ
ရန်သူကိုပဲဖြစ်ဖြစ် ခံစားချက်ကိုပဲဖြစ်ဖြစ် မင်းက အလွယ်တကူ အောင်နိုင်တယ်
စစ်မြေပြင်မှာပဲဖြစ်ဖြစ် နန်းတော်မှာပဲဖြစ်ဖြစ်
မင်းမှာ အနိုင်ရလိုစိတ်ပဲရှိတယ်
အိပ်နေစဉ်မှာတောင် မင်းဟာဓားကို တစ်ခဏလေးမှ မချဘူး
ကံကြမ္မာက လူတစ်ယောက်ကို အိပ်နေလို့ဆိုပြီး မျက်နှာသာပေးမှာမှမဟုတ်တာ ခန်ဘာဘာ
ကျုပ်က ဘာလို့ဓားကိုချထားရမှာလဲ
ဒါဟာ ကျုပ်ရဲ့သမိုင်းရေးမယ့်ကလောင်တံပဲ
ဒီအတိုင်းဖြစ်ပါစေ
မင်းမှာနှလုံးသားမရှိပေမဲ့ ငါ့နှလုံးသားကပြောနေတာကတော့ တစ်နေ့ကျရင်
ဒီနိုင်ငံတစ်ခုလုံး မင်းလက်ခုပ်ထဲ ရောက်မှာ အသေအချာပဲ
မင်းကလွဲပြီး ဘယ်သူကမှ
ဒီလို မရနိုင်ဘူး
အာမင်
မှန်ပါစေသော်
ဒီဓားက ငါလိုချင်သလောက် မထက်မြသေးဘူး
အရှင်..ဂျောင်ပူနန်းတော်ရဲ့အုပ်ချုပ်ရေးမှူး ခန်ဂျာမန် ရောက်လာပါပြီ
စေလွှတ်လိုက်
ကျွန်တော်မျိုးကို ဆင့်ခေါ်ပါသလား အရှင်
မင်းကြီးနဲ့ တွေ့ခဲ့လား
- မှန်လှပါ - ဘာလို့လဲ
သူ့ကို အရေးကြီးတဲ့ တိုင်းရေးပြည်ရေး လျှောက်တင်စရာရှိလို့ပါ
ငါခွင့်မပြုဘဲ ဘယ်သူမှ မင်းကြီးကို မတွေ့ရဘူး
အဲဒါ ငါ့အမိန့်ပဲ ငါ့အမိန့်ကို ဘာလို့ မနာခံတာလဲ
ထွက်သွား
မင်းကို ဒီရာထူးကထုတ်ပယ်လိုက်ပြီ
ဘုရင်သာ ကျွန်ုပ်ကို အလုပ်ထုတ်ပယ်နိုင်ပါတယ် သင်က မထုတ်နိုင်ပါဘူး
မင်းကြီး..ကျွန်တော်မျိုး နန်းတော်အုပ်ချုပ်ရေးမှူးတာဝန်ကနေ
ထုတ်ပယ်ခံလိုက်ရပါတယ်
မင်းကြီးက အရှင့်ထံကို ခန်ဂျာမန်နဲ့အတူ ကြွလာပါတယ်
ခန်ဘာဘာ
ခန်ဂျာမန်ကို သူ့တာဝန်ကနေ ရပ်ဆိုင်းလိုက်တယ်ဆို
ဟုတ်တယ်လေ
နန်းတော်အုပ်ချုပ်ရေးမှူးကို ထုတ်ပယ်ဖို့က ဘုရင်သာ ဆုံးဖြတ်ရမှာပါ
ဆုံးဖြတ်ပေးတော်မူပါ မင်းကြီး
သူ့မှာဒီလိုလုပ်ပိုင်ခွင့်မရှိပါဘူး
ငါပြောတာသေချာနားထောင်စမ်း
ခန်ဘာဘာ ကြိုးဆွဲတိုင်းကရအောင် ဂျာလာက လူညံ့မဟုတ်ဘူး
မင်းရဲ့သစ္စာဖောက်မှုကြောင့် သေဒဏ်ပေးလို့ရတယ်
ငါမင်းကို သက်ညှာခဲ့တယ်
ဒါကြောင့် မင်းအသက်ရှင်နေသေးတာပဲ
ခန်ဘာဘာက မင်းကို အလုပ်ထုတ်ရင် ငြိမ်ငြိမ်လေး ထွက်သွားသင့်တယ်
ငါ့ကိုလာပြီးစောဒကတက်တာဟာ မိုက်မဲတာပဲ
ထွက်သွားစမ်း
ငြိမ်းချမ်းပါစေ မင်းကြီးသက်တော်ရာကျော်ရှည်ပါစေ
အမယ်ရ်မှ ကျွန်တော်မျိုးတို့ရဲ့သူလျှိုထံက အထူးသတင်းပို့လွှာတစ်စောင်ရောက်ရှိကြောင်းပါ
အမယ်ရ်မှာ ရာဇပွတ်တို့ စုဝေးပွဲတစ်ခုလုပ်နေပါတယ်
ဘုရင်ဘာမာက သူ့သားတော်ဘဂဝန့်ဒက်စ်ကို မင်းမြှောက်လိုက်ပါတယ်
ဒီကိစ္စကြောင့် သူ့ရဲ့တူတော် ဆူဂျမယ်ဟာ
ပုန်ကန်ပါတော့မယ်
ဂန်ဂေါ်ရီပွဲကို အကြောင်းပြပြီး သူတို့ တစ်ခုခုကြံစည်နေပါတယ်
ခန်ဘာဘာရေ..တိုက်ဆိုင်လိုက်တာနော်
ကျုပ်ဓားကို ဒီနေ့ပဲသွေးတယ်
ခွင့်လွှတ်ပါအရှင်..ဒီအရေးကို ပေါ့ပေါ့တန်တန်သဘောမထားစေလိုကြောင်းပါ
ဒါဟာ မင်းကြီးအတွက် ပိုကောင်းပါလိမ့်မယ်
ရှရိဖူဒင်ရဲ့စကားက သင့်မြတ်တယ် ဒါပေမဲ့ မပြည့်စုံသေးဘူး
မှန်တယ်..ရာဇပွတ်တွေက သူတို့စစ်အင်အားကို ဖြည့်တင်းနေပြီ
ဒါ့အပြင် သူတို့သမီးတော်တွေကို တခြားမင်းမျိုးတွေနဲ့ ထိမ်းမြားလက်ဆက်စေပြီး
မဟာမိတ်ပြုနေပြီ
ဒါပေမဲ့ မင်းကြီး ရာဇပွတ်တွေအားလုံး စည်းလုံးရင်
တောင်တစ်လုံးလို အင်အားကြီးလာတော့မှာပါ
ဂျာလာက သူ့ဓားကို လွှဲရင်
တောင်တွေတောင်မှ အရှုံးပေးရမယ်
အခု တစ်နည်းပဲရှိတော့တယ် အဲဒါ စစ်ခင်းဖို့ပဲ
မင်းရဲ့စိတ်အားထက်သန်မှုကို ချီးကျူးပါတယ်
ဒါပေမဲ့ စစ်ပွဲအကြောင်း လောလောဆယ် မစဉ်းစားသင့်သေးဘူး
အခါကောင်းကို စောင့်ရမယ်
ဒါကို ဦးရီးတော်တာဝန်ထားလိုက်ပါ
အခု ငါ ဂျောင်ပူကိုသွားမယ်
အုပ်ချုပ်ရေးအတွက် ငါ ဆုံးဖြတ်ချက်နည်းနည်းချဖို့လိုတယ်
တူမောင် ကိုယ့်အတွက်ကိုယ် ဂရုစိုက်ပါ
နှုတ်ဆက်ပါတယ်
သမီးတော် အခုပဲ ဝတ်ပြုလို့ပြီးတယ်
မယ်တော်က အခုပဲ ဆင့်ခေါ်လိုက်တယ်
အမိန့်ရှိပါဦး သမီးတော်ကို ဘာကြောင့်ဆင့်ခေါ်တာလဲ
မယ်တော်နဲ့ခမည်းတော် ဒီနေ့သိပ်ပျော်တယ် ဂျိုဓာ
အဲဒီအပျော်ကို ဝေမျှချင်လို့ သမီးတော်ကိုခေါ်လိုက်တာပဲ
မယ်တော်တို့ နှစ်ပါးစလုံး ပျော်နေတာ တွေ့ရတော့သမီးတော်ဝမ်းသာလိုက်တာ
ဘာကြောင့်များလဲ ပြောဦးလေ
- သမီးတော်ကြောင့်ပေါ့ - သမီးတော်
ဟုတ်တယ် ဂျိုဓာ..ခမည်းတော်က သမီးတော်အတွက် ကြင်ရာတော်ကိုရွေးလိုက်ပြီ
သမီးတော် အလိုရှိနေတဲ့ ကြင်ရာတော်မျိုးပဲ
သူက သမီးတော်ကို မယ်တော်တို့ထက်တောင် ပိုချစ်မြတ်နိုးဦးမယ်
သူက ရဲစွမ်းသတ္တိရှိတဲ့ စစ်သည်တော်တစ်ယောက်ပဲ
ရာဇပွတ်တစ်ခွင်လုံးမှာ သူ့ဂုဏ်သတင်းက ကျော်စောတယ်
ဒီလိုဘုရင်မျိုးက မဂိုတွေကို နှိမ်နင်းနိုင်မယ်
သူက ထွက်ပြေးမယ့်လူစား မဟုတ်ဘူး
ဘယ်အရာက အရေးအကြီးဆုံးလဲဆိုတာ သမီးတော်သိရဲ့လား
သမီးတော်ရဲ့ခမည်းတော်က ဒီအကြောင်းကိုပဲ စဉ်းစားနေတာ
မယ်တော်တို့ဘာမှမလုပ်ခင်
သူတို့ဘက်က မဟာမိတ်ကမ်းလှမ်းတယ်လေ မယ်တော်တို့ မငြင်းနိုင်ဘူး
ဒါဖြင့် သမီးတော်ကို ပြောပါဦး
သမီးတော်ရဲ့ဒန်းဆိုးဆေးမှာ ဘယ်သူ့နာမယ်ကို မြင်ရမှာလဲ
ဘုရင်ချန္ဒြာဘန်ဆင်းရဲ့သားတော် သူရိယဘန်ဆင်းပဲ
အစ်မတော်ကို လည်ဆွဲလာပေးတဲ့ မင်းသားလေးကို
အစ်မတော်သုကညာက ရွေးချယ်လိုက်ပြီ
သူ့နာမည်ကို သိပြီမဟုတ်လား
ဘုရင်သူရိယဘန်ဆင်းတဲ့
သုကညာ..နေပါဦး သုကညာ..ငါပြောတာနားထောင်ပါ
သုကညာ
ငါ့ကို ဆံပင်ချည်ပေး
သုကညာ..မပူပါနဲ့
အစ်မတော် ဒီကိစ္စကို တာဝန်ယူမယ်
မယ်တော်ကို နားချမယ်
ဒါက ဘယ်လိုဖြစ်တာလဲ
ငါ့မှာတော့ စိတ်ပူလိုက်ရတာ နင်ကတော့ ရယ်နေပါလား
ညီမတော်ဆီက ဘာကိုလုယူဦးမှာလဲ
ဘာပြောလိုက်တယ်
သူတစ်ပါးအခွင့်အရေးကို လုယူပြီးမှ
ဟန်ဆောင်ချစ်ပြတဲ့ အတတ်ကို အစ်မတော်ဆီက သင်ယူရမယ် ဂျိုဓာ
ကြည့်ပါလား..ဒါ မောင်းမတွေရဲ့ လုပ်ပိုင်ခွင့်ကို အစ်မတော်လုယူတာပဲ
ဒါကို မှတ်မိလား
- အဲဒါ ညီမတော်ရဲ့လက်ကောက်တွေ.. - ညီမတော်ဥစ္စာမဟုတ်ဘူး
ဘယ်သူဟာပဲဖြစ်ဖြစ် ဘာအရေးကြီးလို့လဲ
အရေးကြီးတယ်..ညီမတော်ကြိုက်တဲ့ လက်ကောက်တွေကို အစ်မတော်လုယူသွားတယ်ဂျိုဓာ
ဒါပေမဲ့ အစ်မတော် မဝတ်ခဲ့ပါဘူး
အစ်မတော် ဝတ်ဆင်ပြီးမှ ပေးမယ်ဆိုရင်ညီမတော်က
အစေအပါးသာသာ ဖြစ်သွားမှာပေါ့
ဒါပေမဲ့ ကိုယ့်ညီမတော်မို့ သနားလို့ ဒီလိုမပြုခဲ့တာလေ
သုကညာ..သနားတာနဲ့ ချစ်တာ မတူဘူး
ချို့ငဲ့တဲ့လူကို သနားတာ
သွေးသားရင်းတွေကို ချစ်တာ
သွေးသားရင်းဆီက ဘယ်အရာမဆို အလွယ်တကူ လုယူနိုင်တယ်လေ
လက်ကောက်ပဲဖြစ်ဖြစ် ဟင်္သပဒါးပဲဖြစ်ဖြစ်ပေါ့
သုကညာ..ဘယ်လိုပြောလိုက်တာလဲ
မယ်တော်..သမီးတော်က အငယ်မို့ အခု ဆုံးရှုံးရပြန်ပြီ
ဘာကိုဆုံးရှုံးတာလဲ
ဘုရင်သူရိယဘန်ကို
ဘုရင်သူရိယဘန်ကို ငါကြိုက်တယ်
သူ့ကိုငါကြိုက်တယ် ဂျိုဓာ
ဒါပေမဲ့ သူနဲ့နားဖောက်ဖို့ကို ဂျိုဓာနဲ့ စီစဉ်လိုက်ကြတယ်
သုကညာ
ဂျိုဓာ..ဒါ သမီးတော်ရဲ့ရွေးချယ်မှုမဟုတ်သလို သူ့ရွေးချယ်မှုလည်းမဟုတ်ဘူး
ဒါက ဘုရင်သူရိယဘန်ရဲ့ရွေးချယ်မှုပဲ
သူက သမီးတော်ကို နှစ်သက်တာ
သမီးတော်သူနဲ့ လက်ဆက်ရမယ်
ခမည်းတော်..ဆေးတော်မှီဝဲပါဦး
ခမည်းတော်အတွက် ဆေးမလိုတော့ပါဘူး သားတော်
အခါအခွင့်သင့်လိုက်လေကွယ်
ခမည်းတော်တို့ ကမ်းလှမ်းချင်နေတာကို သူတို့ဘက်က လာကမ်းလှမ်းတယ်လေ
ဘုရင်သူရိယဘန်ဆင်းသာ အဖေတို့နဲ့ပူးပေါင်းရင်
ရာဇပွတ်မျိုး တစ်ဝက်လောက်က အဖေတို့နဲ့ပူးပေါင်းမှာကျိန်းသေတယ်
ဂန်ဂေါ်ရီပွဲပြီးရင် ဒီမင်္ဂ​လာ​ပွဲအတွက် စီစဉ်ရမယ်
ဒါပြီးရင်တော့ ဂျိုဓာ့မင်္ဂ​လာ​ပွဲပဲ
မင်္ဂ​လာ​ပွဲပြီးရင် မဂိုတွေသိစေရမယ်
ရာဇပွတ်တွေက သူတို့ကိုအညံ့မခံဘဲ ခေါင်းဖြတ်သုတ်သင်ပစ်မယ်ဆိုတာကိုပေါ့
ခမည်းတော်ရဲ့ရန်သူတွေကို ခေါင်းဖြတ်ရပါစေမယ်
ဒါကို သောက်လိုက်ပါ
အောင်ပွဲခံနိုင်ဖို့ ခမည်းတော် ကျန်းမာမှဖြစ်မယ်
အမယ်ရ်ရဲ့ကံကြမ္မာကိုပိုင်ဆိုင်သူက ခမည်းတော်ကို ဆေးတိုက်မှတော့
ခမည်းတော် ဘယ်လို ငြင်းနိုင်ဦးမလဲကွယ်
သောက်လိုက်ပါ
တွေ့လား..သမီးတော်တွေက သားတော်တွေထက် ပိုမျက်နှာသာပေးခံရတယ်
သမီးတော်တွေက သူတို့ဖခင်ရဲ့အိမ်မှာ ဧည့်သည်တွေပဲလေ
သားတော်တွေကသာ အိမ်မှာ တစ်သက်လုံးနေကြမှာ
ခမည်းတော်ကို တစ်ခု နှစ်ကိုယ်ကြားပြောချင်ပါတယ်
ပြောလေကွယ် သမီးတော် ဘာပြောချင်လို့လဲ
ဝေါယာဉ်အကြောင်းတစ်ခုပြောချင်လို့ပါ
ဝေါယာဉ်
ဘုရင်သူရိယဘန်ရဲ့နန်းတော်ကို သွားရမယ့် ဝေါယာဉ်ပါ
ရတာပေါ့ အဲဒါကို ရတနာတွေ စီခြယ်ပေးမယ်
ရွှေနဲ့ပြုလုပ်မယ် သိပ်ကိုလှပတဲ့..
ရာဇပွတ်သမိုင်းမှာ ဘယ်သူမှ
တစ်ခါမှ မမြင်ဖူးသေးတဲ့ ဝေါယာဉ်ဖြစ်စေရမယ်
သုကညာကို အဲဒီမှာ ထိုင်စေချင်ပါတယ်
ခမည်းတော်..သူက သူရိယဘန်ဆင်းကို နှစ်သက်တယ်တဲ့
သမီးတော်တစ်ပါးအနေနဲ့ တိုက်တဲ့ ဆေးဝါးဆိုရင်
ဖခင်တစ်ယောက်အနေနဲ့ လက်ခံမယ်
ဒါပေမဲ့ မင်းသမီးတစ်ပါးအနေနဲ့ စကားပြောလာရင်တော့
ခမည်းတော်ကလည်း ဘုရင်တစ်ပါးလို အမိန့်ပေးရမှာပဲ
ဒါက ခမည်းတော်ရဲ့ သားရေး သမီးရေးပဲလေ
ငါဟာ ဖခင်တစ်ယောက်ဖြစ်သလို မင်းတစ်ပါးလည်းဖြစ်တယ်
ဖခင်တစ်ယောက်ရဲ့တာဝန်က သူ့သမီးကို စိတ်ချမ်းသာအောင်ထားဖို့ပဲ
ဒါပေမဲ့ ဘုရင်တစ်ပါးရဲ့တာဝန်ကတော့ သူ့တိုင်းပြည်အတွက် အကောင်းဆုံးဖြစ်မယ့်
နည်းလမ်းကို ရွေးချယ်ဖို့ပဲ
သမီးတော်ရဲ့တာဝန်ကတော့ အငယ်အတွက် စဉ်းစားပေးဖို့ပါပဲ
အငယ်ထက်အကြီးက အရင် အိမ်ထောင်ပြုတယ်ဆိုတာ
ရာဇပွတ်အစဉ်အလာ မဟုတ်ဘူး ဂျိုဓာ
ပြီးတော့ သူရိယဘန်ဆင်းက သမီးတော်ကိုရွေးချယ်ခဲ့တာပဲ
သုကညာကို ရွေးခဲ့တာမဟုတ်ဘူး
ဒါပေမဲ့ အမှန်တရားကို ဘယ်လို လစ်လျူရှုရမှာလဲ
သုကညာရဲ့ရွေးချယ်မှုကို သမီးတော် ဘယ်လိုလုယူရမှာလဲ ခမည်းတော်
ငါ့ရဲ့သက်ညှာမှုကို အခွင့်ကောင်းမယူပါနဲ့ ဂျိုဓာ
ငါနင့်ကိုပေးတဲ့သက်ညှာမှုမျိုး
ရာဇပွတ်သမိုင်းမှာ ဘယ်မိန်းကလေးမှ မရဖူးဘူး
ငါကိုယ်တော်တိုင်တောင် မင်းကို ဘုရင်သူရိယဘန်နဲ့လက်ဆက်စေချင်တယ်
ငါ့သမီးတော်အတွက် ဂရုစိုက်ရသလို
အမယ်ရ်ရဲ့သမီးတော်တွေအားလုံးအတွက်လည်း ဂရုစိုက်ရမယ်
မင်းသမီးတစ်ပါးဖြစ်ရတာကို ရင်နာတာ ဘဝမှာ ဒါပထမဆုံးပါပဲ ခမည်းတော်
အမယ်ရ်ရဲ့သာမန်အရပ်သူတစ်ယောက်သာ ဖြစ်လိုက်ချင်ပါတယ်
ဖခင်ဖြစ်တဲ့ဘုရင်တစ်ပါးကမှ သူ့အတွက် စဉ်းစားပေးဦးမယ်
အဗ္ဗဒူ
စိုးရွံ့မိပါတယ်မင်းကြီး ကျွန်တော်မျိုးတို့ ဘယ်သွားမလို့ပါလဲ
အမယ်ရ်ကို သွားပြီး စိန်ခေါ်မလို့ပဲ
ရာဇပွတ်တွေရဲ့သတ္တိသွေးကို သွားစမ်းမလို့
ဗျာ..အမယ်ရ်ကို.. ဒါပေမဲ့..
ကျုပ်ကြားဖူးတာတော့ ရာဇပွတ်တွေဟာ သူတို့သမီးတော်အချောအလှတွေကို
ဂုဏ်ယူဝင့်ကြွားစွာနဲ့ အပြင်းအထန် ကာကွယ်ပေးကြတယ်ဆိုပဲ
ဒါပေမဲ့ ခန်ဘာဘာ ညွှန်ကြားထားတာက..
အန္တရာယ်နည်းတဲ့နည်းလမ်းနဲ့ အမယ်ရ်ကို သွားဖို့ပါ
မင်းကြီးကို တစ်စုံတစ်ယောက်က မှတ်မိသွားရင်ဘယ်လိုလုပ်မှာပါလဲ
ဇာဟိ
အမိန့်ရှိပါ မင်းကြီး
ငါ့စီးတော်မြင်းယူခဲ့
ဒါပေမဲ့ မင်းကြီး ခန်ဘာဘာမရှိခိုက်မှာ အရှင်က..
အရှင်မင်းကြီးမရှိရင် ခန်ဘာဘာကို ကျွန်တော်မျိုးဘယ်လိုပြောရမလဲ
ငါ တောကစားထွက်သွားတယ်လို့ သူ့ကိုပြောလိုက်
- ဇာဟိ - အမိန့်ရှိပါမင်းကြီး
မင်းကြီး
မြွေတစ်ကောင်က အရှင်မင်းကြီးကို ကိုက်တော့မလို့ပါ
မင်းရဲ့ရိုးသားမှုနဲ့ ဉာဏ်ရည်ထက်မှုကို ငါအမြဲအားရတယ်
မင်းက ရဲမက်ကောင်းတစ်ယောက်ပဲ
အရှင်မင်းကြီးကို ကာကွယ်ဖို့က ကျွန်တော်မျိုးရဲ့တာဝန်ပါ
မင်းမှာ စေတနာပါမှန်းငါသိတယ်
ဒါပေမဲ့ မင်းရဲ့ဘုရင်အပေါ်မှာ ယုံကြည်မှုရှိပါ
ခန်ဘာဘာပြန်မလာခင် ငါဒီကို အန္တရာယ်ကင်းကင်းပြန်ခဲ့မယ်
မှန်လှပါ မင်းကြီး
အမယ်ရ်က ကျုပ်ကို ခေါ်နေတယ်
ဘာကြောင့်များ အဲဒီကိုသွားဖို့ ဒီလောက်ဆန္ဒပြင်းပြနေလဲဆိုတာ
ကျုပ်ကိုယ်တိုင်းလည်းမသိဘူး
ဒီမီးစာဟာ ကျွန်မရဲ့နှလုံးသားအခြေအနေကို ထင်ဟပ်စေပါတယ်
ခရီဟာ ရှည်လျားလွန်းတယ်
ဒါပေမဲ့ ခရီးရောက်ဖို့ ဆန္ဒ ပြင်းပြလွန်းတာကြောင့်
နေ့တွေညတွေကို ကျုပ် ဂရုမမူခဲ့ဘူး
မယ်တော်နဲ့ ဖခမည်းတော်က
သူရိယဘန်ကို ချီးမွမ်းကြတယ်
ဆုကညာကတော့ ကျွန်မကို အမျက်ဒေါသ ထွက်နေတယ်
ဒါပေမဲ့ ခမည်းတော်ရဲ့ကျမ်းသစ္စာကြောင့် ကျွန်မ ဘာမှ မတတ်နိုင်ပါဘူး
ရန်သူကိုရော ဥတုကိုရော ကျုပ်မမှုဘူး
ကျုပ်မှာ ပြင်းပြနေတဲ့ ဆန္ဒတစ်ခုပဲရှိတယ် အဲဒါကတော့ အမယ်ရ်မြေကို ခြေချနိုင်ဖို့ပဲ
အဲဒီနယ်မြေရဲ့ နွေးထွေးမှုကို ကျုပ် ခံစားချင်တယ်
အဲဒီနယ်မြေကို ပိုင်ဆိုင်ချင်တယ်
ရာဇပွတ်မြေဟာ ကျုပ်ရဲ့ ဖဝါးတော်ကို နမ်းနေရသလို
ရာဇပွတ်နယ်ရဲ့ကံကြမ္မာကလည်း
ကျုပ်ရဲ့ကံဇာတာနဲ့ ပေါင်းဆုံရတော့မယ်
ဂန်ဂေါ်ရီပွဲတော် ပြီးဆုံးလုနီးပါပြီ
အမယ်ရ်မြို့တော်ဟာ အရောင်အသွေးစုံလင်နေပါတယ်
ဒါပေမဲ့ ကျွန်မကတော့ စိုးရမ်နေမိတယ်
ကျွန်မအတွက် အားကိုးရာကတော့ အရှင်ခရစ်ရှနားပါပဲ
သူကတော့ သေချာလမ်းညွှန်ပေးနိုင်မယ်လို့ ကျွန်မ ယုံကြည်ပါတယ်
အမယ်ရ်ကို ပထမဆုံးအကြိမ် မြင်ဖူးခြင်းပဲ
အခုတော့ မင်းသမီးကို မြင်ချင်လှပြီလေ
အဲဒီနေ့ဟာ ဂန်ဂေါ်ရီပွဲတော် နောက်ဆုံးနေ့တဲ့
ကျုပ်အတွက်တော့ အမယ်ရ်ရဲ့နယ်စပ်ကို ရောက်ဖူးတဲ့ ပထမဆုံးနေ့ပဲပေါ့
ဂန်ဂေါ်ရီပျော်ပွဲရွှင်ပွဲ ပြီးဆုံးဖို့ အချိန်ကျပြီထင်တယ်
အရှင်မင်းကြီး အခုဘာလုပ်မှာပါလဲ
ရာဇပွတ်မြေကြီးရေ ဂျာလာနှုတ်ခွန်းဆက်သပါတယ်
သင့်ကို ဂျာလာက သိမ်းပိုက်ချင်လှပြီ
အမယ်ရ်တိုင်းပြည်က တကယ်လှတာပဲ
ကျွန်တော်မျိုးအတွက်တော့ ငရဲလိုပါပဲ
ကောင်းပြီလေ ငရဲကို ကျုပ်တစ်ယောက်တည်းသွားမယ်
ကျုပ်လက်ဆွဲတော်ဓားကို အသင်ယူပြီး နေရစ်ခဲ့
အရှင်မင်းကြီး
ကြည့်ရုံပဲလားနောင်ကြီး မဝယ်တော့ဘူးလား
ကျုပ်ရောင်းတဲ့ဓားတွေက အမယ်ရ်မှာ အကောင်းဆုံးပဲနော်
ထက်လွန်းလို့ ဘယ်မဂိုရဲ့ခေါင်းကိုမဆို ဖြတ်လို့ရတယ်
ဒီဓားက ထက်တယ်
သင့်ရဲ့တုံးနေတဲ့ဓားတွေက ဓားထက်ထက်ကို မမြင်ဖူးသေးဘူးပဲ
ဘာမှလည်းမဖြစ်ပါလားနောင်ကြီး
တယ်ဟုတ်ပါလား ဒါနဲ့ နောင်ကြီးနာမည် ဘယ်လိုခေါ်တုန်း
ကျုပ်က ဒီတိုင်းပြည်တစ်ခုလုံးရဲ့ ဘုရင်ဖြစ်တဲ့ ဂျာလာလူဒင်မိုဟာမက်လို့
ပြောမယ်ဆိုရင်ကော
ဒါဆိုရင် ကျုပ်နာမည်ကလည်း ဘုရင်ဘာမာပဲ
ဂျာလာလူဒင်မိုဟာမက်က တစ်ယောက်တည်း လာမတဲ့လား
ဘာလို့လဲ သူတစ်ယောက်တည်း မလာရဘူးလား
ရာဇပွတ်မြေပေါ်မှာ လမ်းလျှောက်ပြီး ကန္တရာထဲမှ ရေသောက်ရဖို့က
ထင်သလောက်မလွယ်ဘူး နောင်ကြီး
မဂိုတစ်ယောက်ကို ခေါင်းဖြတ်ဖို့ကလည်း သိပ်မလွယ်ကူပါဘူး
ဓားသွေးဖို့ ဓားသွေးကျောက်လိုသလိုပဲ
ဉာဏ်ရည်ကို ထက်မြက်အောင်လုပ်ဖို့အတွက်
ဉာဏ်စွမ်းဉာဏ်စ လိုသေးတယ်
ဂျာလာက ဒီကိုတစ်ယောက်တည်း လာနိုင်ပါတယ် နောင်ကြီး
အမိန့်တော်မြတ်အတိုင်းပါပဲ မဂိုအကရာဇ်ဂျာလာလူဒင်မိုဟာမက်ရယ်
အမယ်ရ်နန်းတော်ဟာ မီးရောင်တွေနဲ့ ထွန်းလင်းနေပေမဲ့
ဂျိုဓာရဲ့နှလုံးသားမှာတော့ အမှောင်ဖုံးနေပါတယ်
ဂန်ဂေါ်ရီပွဲတော်ဟာ စည်ကားသိုက်မြိုက်လှပေမဲ့
ဂျိုဓာရဲ့နှုတ်ခမ်းများကတော့ တိတ်ဆိတ်လွန်းခဲ့ပါတယ်
ဂျိုဓာရဲ့မယ်တော်နဲ့ခမည်းတော်က သူတို့ဆုံးဖြတ်ချက်အတွက် ပျော်ရွှင်နေပေမဲ့
သုကညာကတော့ ဖယောင်းတိုင်တစ်ခုလို လောင်ကျွမ်းလို့နေပါတယ်
ဂျိုဓာဟာ အခုတော့ ဘုရင်သူရိယဘန်ကို လက်ခံရပါတော့မယ်
အဲဒီညက ဂျိုဓာဟာ ကန့်သတ်ချက်တစ်ခုကို ထပ်မံချိုးဖောက်ခဲ့ပါတယ်
အဲဒီညမှာ ဂျိုဓာဟာ သူရိယဘန်ကို သူ့နန်းဆောင်ထဲ ဖိတ်ခေါ်ခဲ့ပါတယ်
မောင်ကြီးဆီကို စာလွှာပါးလိုက်တာ နှမတော်လေးလား
မှန်လှပါ
မင်္ဂ​လာ​ပွဲမတိုင်မီ အခုလို တွေ့ဆုံရတာ
ရာဇပွတ်ယဉ်ကျေးမှုနဲ့ မလျောညီဘူးနော်
အမိန့်ရှိပါ
အခုလို နားဖောက်ရတာ ပျော်ပါရဲ့လား
မောင်ကြီးကလည်း ထပ်တူမေးခွန်းကို ပြန်မေးမယ်ဆိုရင်ကော
ဒါဆိုရင်တော့ နှမတော် မပျော်ရွှင်ကြောင်းပါ
ဘာကြောင့်လဲ
ညီမတော်သုကညာက မောင်ကြီးကို နှစ်သက်နေပါတယ်
ပျော်ပွဲရွှင်ပွဲမှာ နှမတော်ကို မောင်ကြီးပြန်ပေးတဲ့ လည်ဆွဲက
နှမတော် ဥစ္စာမဟုတ်ပါဘူး
လသာဆောင်ပေါ်မှာ ရပ်နေခဲ့တာလည်း နှမတော် မဟုတ်ပါဘူး
ဒါပေမဲ့ မောင်ကြီး နှစ်သက်တာကတော့ နှမတော်သာဖြစ်တယ် ဂျိုဓာ
ဒါပေမဲ့ နှမတော်ရဲ့ညီမအပေါ် အနိုင်မယူလိုဘူး
ဒါပေမဲ့ မောင်ကြီးရဲ့ပျော်ရွှင်မှုတွေ ပျောက်ဆုံးရလိမ့်မယ်
ရှင်
မောင်ကြီးက နှမတော်ကို နှစ်သက်တယ်ဆိုတာ သူသိသွားရင်ကော
သူက မောင်ကြီးနဲ့ ပျော်ရွှင်စွာ ပေါင်းသင်းနေထိုင်သွားနိုင်မှာလား
လည်ဆွဲတစ်ခုဟာ အစားထိုးလို့ရနိုင်ပေမဲ့
လူတစ်ယောက်ကိုတော့ အစားထိုးလို့မရဘူးဆိုတာကို
နှမတော် မသိဘူးလား ဂျိုဓာရယ်
နှမတော်ရဲ့ခမည်းတော်ထံ နားဖောက်စဉ်အခါက ငြင်းလိုက်ရောပေါ့
အခုတော့ အခါနှောင်းသွားပြီလေကွယ်
ညဉ့်နက်နေပြီမို့ နှမတော် သွားသင့်ပြီ
ကောင်းပြီ..နှမတော်သွားပါ..ဒါပေမဲ့ နောက်ဆုံးစကားကိုတော့ နားထောင်ခဲ့ပါဦး
မောင်ကြီးတို့ရဲ့ဆက်ဆံရေးဟာ
သံတမန်ရေးအတွက်လို့တော့ အထင်မလွဲလိုက်ပါနဲ့ကွယ်
မောင်ကြီးတို့ရဲ့ဆက်ဆံရေးဟာ မေတ္တာတရားကိုအခြေခံပါတယ် ဂျိုဓာ
လွန်ခဲ့တဲ့ ၁၇ ရက်ကတည်းက မောင်ကြီး အမယ်ရ်ကို ရောက်ခဲ့တာပါ
နှမတော်ကို နေ့တိုင်းတွေ့မြင်ပါတယ်
ဒီနေ့ ရေကန်မှာ နှမတော် ဆီမီးမျှောတဲ့အချိန်
မောင်ကြီးကို ထပ်ပြီးတွေ့ရဦးမှာပါ
အိမ်ထောင်ရေးဟာ ကံနဲ့ဆိုင်ပါတယ် ဂျိုဓာ
ဒါပေမဲ့ အိမ်ထောင်ပြုတာကတော့ လူတွေပေါ်မှာပဲ မူတည်ပါတယ်
နှမတော်နဲ့ လက်မဆက်ရဘူးဆိုရင်တော့
ဘုရင်သူရိယဘန်လည်း ဘယ်သူနဲ့မှ လက်မဆက်တော့ပါဘူး
အဲဒီနေ့ဟာ ဂန်ဂေါ်ရီပွဲတော် နောက်ဆုံးနေ့ဖြစ်ပါတယ်
ဂျာလာဟာ သူ့ကိုယ်သူ ရန်သူ့မြေထဲမှာပါလားဆိုတာကို
ခဏတာတော့ မေ့သွားခဲ့ပါတယ်
ကန္တာရအလယ်မှာ ဒီနေရာဟာ လှပလွန်းနေပါတယ်
အဲဒီနေ့မှာ ဂျာလာဟာ အမယ်ရ်မှာ လူတစ်ယောက်ကိုရှာနေပါတယ်
ဂျာလာနေထိုင်ခဲ့တာ အခြားနေရာတစ်ခုမှာဖြစ်ပြီး
ဂျိုဓာနေထိုင်ခဲ့တာကတော့ ဒီနေရာပဲဖြစ်ပါတယ်
ကြိုဆိုကြ
အမယ်ရ်တော်ဝင်မိသားစု ကြွချီတော်မူလာပြီ
ကြိုဆိုကြ
- မိဖုရားမေနဝတီ - ဘုန်းကြီးပါစေ
- ဘုရင့်သမီးတော်သုကညာ - ဘုန်းကြီးပါစေ
- ဘုရင့်သမီးတော်ဂျိုဓာ - ဘုန်းကြီးပါစေ
မင်းကြီး..သူဟာကန္တာရနှင်းဆီတစ်ပွင့်လိုပါပဲ
သူ့မျက်နှာလေးဟာ ကြည်လင်တောက်ပပြီး
သူ့ကိုယ်လုံးလေးက နွဲ့နှောင်းလွန်းတာကြောင့် ကျွန်တော်မျိုးကိုယ်တိုင် သူ့အလှမှာ
နစ်မြောသွားရပါတယ် မင်းကြီး
မျက်တောင်ခတ်ဖို့ အသက်ရှူဖို့မေ့ပြီး
ဂျာလာ ဆွံ့အသွားခဲ့ပါတယ်
ဂျိုဓာရဲ့တောက်ပလွန်းတဲ့အပြုံးနဲ့
ကတ္တီပါလို နူးညံ့တဲ့အသားအရေကြောင့်
ဂျာလာ ဆွံ့အသွားပါတယ်
အဲဒီအချိန်မှာပဲ သမိုင်းဟာ သူ့ရဲ့ဇာတ်လမ်းထဲမှာ
ဂျိုဓာနဲ့အက္ကဘာကို ဆုံစည်းစေခဲ့ပါတော့တယ်
သူတို့ရဲ့ဆုံမှတ်ကို ရောက်ရှိလာပါပြီ